Eugene Shoemaker

Eugene «Gene» Merle Shoemaker (født 28. april 1928 i Los Angeles i California, død 18. juli 1997 i Alice Springs i Australia) var en  amerikansk geolog som var en av grunnleggerne av planetologi. Han var en av medoppdagerne av kometen Shoemaker-Levy 9, sammen med sin kone Carolyn Shoemaker og David H. Levy.


== Vitenskapelige bedrifter ==


=== Astrologi og Apollo ===
For sin doktorgrad innen filosofi ved Princeton i 1960 studerte Shoemaker påvirkningsdynamikken på Barringerkrateret som ligger nær Winslow i Arizona. For å forstå dynamikken inspiserte Shoemaker kratere som oppstod som et resultat av underjordiske atombombetester ved Nevada Test Site i nærheten av Yucca Flats. Han fant en ring av utblåst materiale som inkluderte «sjokkert kvarts» (coesit), en form av kvarts som har en mikroskopisk unik struktur som har oppstått på grunn av intenst trykk.
Shoemaker var en av pionerene innen feltet astrogeologi gjennom grunnleggelsen av Astrogeology Research Program til U.S. Geological Survey (USGS) i 1961 i Flagstaff i Arizona, og han var en av dets første direktører. Han var sterkt engasjert i Lunar Ranger oppdragene til Månen, som viste at Månen var dekket med et bredt spekter av nedslagskratere. Shoemaker var også involvert i opplæring av de amerikanske astronautene. Han selv var en mulig kandidat for en Apollo-måneferd og kunne blitt den første geologen til å gå på månen, men han ble diskvalifisert på grunn av at han ble diagnostisert med Addisons sykdom, en lidelse i binyrene. Shoemaker trente astronauter på ekskursjoner til Barringerkrateret og Sunset Crater nær Flagstaff. Bygning nr. 6 ved forskningssenteret i Flagstaff heter i dag Shoemaker Building.Gene Shoemaker ble tildelt Wetherill-medaljen fra Franklin-instituttet i 1965.
Da Shoemaker i 1969 kom til California Institute of Technology startet han et systematisk søk etter asteroider som krysser jordens bane rundt solen Dette førte til at oppdagelsen av flere grupper av slike asteroider, inkludert Apollo-asteroider. Siden den gangen Gene Shoemaker gjort mer enn noen annen person i å fremme ideen om at brå geologiske endringer kan oppstå som et resultat av asteroidenedslag og at slike nedslag er vanlige gjennom geologiske tidsperioder. Tidligere ble astroblemmer antatt å være etterlevninger fra utdødde vulkaner, til og med på månen.


=== Kometen Shoemaker-Levy 9 ===
Gene Shoemaker mottok i 1984 Barringer-medaljen og National Medal of Science i 1992. I 1993 var han en av medoppdagerne av kometen Shoemaker-Levy 9 ved hjelp av det 18-tommers Schmidt-kameraet ved Palomarobservatoriet. Denne kometen var unik ved at den skapte den første muligheten for forskerne til å observere en komet som treffer en planet. Shoemaker-Levy 9 kolliderte med Jupiter i 1994. Resultatet av sammenstøtet var en «kjempearr» på Jupiters overflate. De fleste forskerne på den tiden tvilte på at det ville bli noen synlige merker på planeten.


== Dødsfall ==
Shoemaker brukte mye av sin tid i sine siste år på leting etter og oppdagelser av flere tidligere uoppdagete eller ikke bemerkede meteorkratere rundt om kring i verden. Det var på en slik ekspedisjon at Gene Shoemaker døde i en frontkollisjon (og ikke slik det er blitt påstått i en kollisjon med en kenguru) på Tanami Road nordvest for  Alice Springs i Australia i juli 1997. Den 31. juli 1999 ble noe av hans aske tatt med til månen i romfartøyet Lunar Prospector i en kapsel designet av Carolyn Porco. Til dags dato er han den eneste personen som har blitt begravet på månen.Messingfolieomslaget til Shoemakers minnekapsel er gravert med bilder av kometen Hale-Bopp og Barringerkrateret, samt et sitat fra Romeo og Julie som lyder slik:

And, when he shall dieTake him and cut him out in little starsAnd he will make the face of heaven so fineThat all the world will be in love with nightAnd pay no worship to the garish sun.

Romsonden NEAR-Shoemaker som ble sendt til asteroiden (433) Eros fikk sitt navn til ære for Eugene Shoemaker.


== Bibliografi ==

Farley, K. A.; Montanari, A.; Shoemaker, E. M.; Shoemaker, C. S. (1998), «Geochemical evidence for a comet shower in the late Eocene», Science 280 (5367):  1250–1253, 1998 May 22, , ,  
Nozette, S. D.; Lichtenberg, C. L.; Spudis, P. D.; Bonner, R.; Ort, W.; Malaret, E.; Robinson, M. S.; Shoemaker, E. M. (1996), «The Clementine bistatic radar experiment», Science 274 (5292):  1495–1498, 1996 Nov 29, , ,  
Shoemaker, E. M.; Robinson, M. S.; Eliason, E. M. (1994), «The South Pole Region of the Moon as Seen by Clementine», Science 266 (5192):  1851–1854, 1994 Dec 16, , ,  
Nozette, S. D.; Rustan, P. L.; Pleasance, L. D.; Kordas, J. F.; Lewis, I. T.; Park, H. S.; Priest, R. E.; Horan, D. M. m. fl.. (1994), «The Clementine Mission to the Moon: Scientific Overview», Science 266 (5192):  1835–1839, 1994 Dec 16, , ,  
Weaver, H. A.; Feldman, P. D.; A'Hearn, M. F.; Arpigny, C.; Brown, R. A.; Helin, E. F.; Levy, D. H.; Marsden, B. G. m. fl.. (1994), «Hubble Space Telescope Observations of Comet P/Shoemaker-Levy 9 (1993e)», Science 263 (5148):  787–791, 1994 Feb 11, , ,  
Soderblom, L. A.; Kieffer, S. W.; Becker, T. L.; Brown, R. H.; Cook, A. F. 2nd; Hansen, C. J.; Johnson, T. V.; Kirk, R. L. m. fl.. (1990), «Triton's Geyser-Like Plumes: Discovery and Basic Characterization», Science 250 (4979):  410–415, 1990 Oct 19, , ,  
Kring, D.A., (2007) "Guidebook to the Geology of Barringer Meteorite Crater, Arizona (a.k.a. Meteor Crater)". Lunar and Planetary Institute contribution No. 1355
Smith, B. A.; Soderblom, L. A.; Banfield, D.; Barnet, C. D.; Basilevsky, A. T.; Beebe, R. F.; Bollinger, K.; Boyce, J. M. m. fl.. (1989), «Voyager 2 at Neptune: Imaging Science Results», Science 246 (4936):  1422–1449, 1989 Dec 15, , ,  
Smith, B. A.; Soderblom, L. A.; Beebe, R. F.; Bliss, D.; Boyce, J. M.; Brahic, A.; Briggs, G. A.; Brown, R. H. m. fl.. (1986), «Voyager 2 in the Uranian System: Imaging Science Results», Science 233 (4759):  43–64, 1986 Jul 4, , ,  
Cook, A. F.; Shoemaker, E. M.; Smith, B. A.; Danielson, G. E.; Johnson, T. V.; Synnott, S. P. (1981), «Volcanic Origin of the Eruptive Plumes on Io», Science 211 (4489):  1419–1422, 1981 Mar 27, , ,  
Smith, B. A.; Soderblom, L. A.; Beebe, R. F.; Boyce, J. M.; Briggs, G. A.; Carr, M. H.; Collins, S. A.; Cook, A. F. 2nd m. fl.. (1979), «The Galilean Satellites and Jupiter: Voyager 2 Imaging Science Results», Science 206 (4421):  927–950, 1979 Nov 23, , ,  
Smith, B. A.; Soderblom, L. A.; Johnson, T. V.; Ingersoll, A. P.; Collins, S. A.; Shoemaker, E. M.; Hunt, G. E.; Masursky, H. m. fl.. (1979), «The Jupiter System Through the Eyes of Voyager 1», Science 204 (4396):  951–972, 1979 Jun 1, , ,  
Shoemaker, E. M.; Hait, M. H.; Swann, G. A.; Schleicher, D. L.; Dahlem, D. H.; Schaber, G. G.; Sutton, R. L. (1970), «Lunar Regolith at Tranquillity Base», Science 167 (3918):  452–455, 1970 Jan 30, , ,  
Shoemaker, E. M.; Batson, R. M.; Holt, H. E.; Morris, E. C.; Rennilson, J. J.; Whitaker, E. A. (1967), «Surveyor V: Television Pictures», Science 158 (3801):  642–652, 1967 Nov 3, , ,  
Gault, D. E.; Adams, J. B.; Collins, R. J.; Green, J.; Kuiper, G. P.; Mazursky, H.; O'Keefe, J. A.; Phinney, R. A. m. fl.. (1967), «Surveyor V: Discussion of Chemical Analysis», Science 158 (3801):  641–642, 1967 Nov 3, , ,  
Chao, E. C. T.; Shoemaker, E. M.; Madsen, B. M. (1960), «First Natural Occurrence of Coesite», Science 132 (3421):  220–222, 1960 Jul 22, , ,  


== Referanser ==


== Eksterne lenker ==
Asteroids:  Deadly Impact National Geographic videos
USGS' side om Gene Shoemaker
NASAs side om Gene Shoemaker